LidanRubinov/Halacha-QA huggingface dataset:
שאלה: להגיש בביתי אוכל עם כשרות רגילה: ב"ה אני אמורה לארגן סעודת הודי ה בביתי - אני מקפידה על כשרות מהדרין, כמעט כל האורחים אוכלים כשרות רגילה. נהוג שכל אחד מהמשתתפים מביאים איזה מאכל שהם הכינו בבית, ואני מרגישה "לא נוח" עם זה להגיש אוכל עם כשרות רגילה בביתי, למרות שזה מקובל על האורחים. אשמח להנחי ה איך להתנהג - אין לי בעי ה להכין כל הארוחה לבד, רק עלולים להיעלב מזה. יש עניינים כמו שאני יודעת שלא בהכרח מקפידים לשטוף עם סבון עלי גוש קטיף, או לברר אורז וכדומה.
תשובה: אין מושג גורף של "מהדרין", בכל תחום יש את ההידור הייחודי שלו. במה את מהדרת ומה הבעיות שעלולות להתעורר?
שאלה: האם ממזרת יכולה להתחתן: האם ילדה שנולדה להוריה שהם לא נשואים שהיא בעצם נקראת ממזרה יכולה להתחתן עם יהודי שהוא לא ממזר? מה היא צריכה לעשות בעניין? האם עוזר בבית הדין ששני ההורים מכירים בה כילדה שלהם?
תשובה: בשאלות אלו יש לפנות אל בית הדין. עקרונית אדם שנולד לאיש ואשה שאינם נשואים (לא נשואים ביניהם וגם האישה אינה נשואה לאדם אחר) אינו ממזר ומותר לו להתחתן עם שאר האנשים.
שאלה: חייבים להוציא כסף על ווטרינר?: ילדי מגדלים מספר ציפורי נוי. רגלה של אחת מהן הסתבכה בחוט ועמלנו קשות על שחרורה, למצער, נראה כי החוט גרם להתחלה של נמק שעלול לסכן את הציפור. שאלתי- האם כחלק מהצו ההלכתי של מניעת צער בעלי חיים אני חייב לקחתה לווטרינר ולשלם לו עשרות מונים מעלות החיה או שאם ניסיתי כל שיכולתי בעצמי ולא הצלחתי הרי שאני פטור מכך? ובכלל, האם בשב ואל תעשה עדיין חל איסור צער בעלי חיים?
תשובה: אם הציפור מצטערת מאוד, אתה יכול להורגה ובכך למנוע ממנה את הצער.
שאלה: המתנה בין בשר לחלב בטעימה: בנוגע לשאלה לעיל, רציתי להדגיש שכשליקקתי את האצבע לא פלטתי אח"כ אלא בלעתי (מה שיש במצב שכזה), האם הדין אותו דין? השאלה נשאלה בהמשך לשאלה "לקקתי את האצבע שהייתה "בשרית"
תשובה: מכיוון שהכמות על האצבע קטנה מאוד, נראה לי שדינה כטעימה קלה בלבד.
שאלה: לדבר בין הודו לברוך שאמר: האם מותר לדבר בין "הודו" ל"ברוך שאמר" (לפני ד מלך)?
תשובה: כן.
שאלה: ברכת המזון ללא לחם: כבוד הרב, אם בן אדם לא יכול לאכול כלל לחם ושאר מוצרי דגן מסיבות בריאותיות, האם הוא יכול לקבוע סעודה במיוחד בשבת על מאכלים אחרים ולברך ברכת המזון?
תשובה: לא, ברכת המזון מברכים רק על לחם. בשבת חיוב האכילה הוא לעונג, אין חיוב לאכול לחם.
שאלה: השחתת שלטים של נוצרים: האם מותר להשחית שלטים של "יהודים בעד צלב" ששווי הנזק הוא רב מאוד?
תשובה: לא זו הדרך להאבק בנצרות. אדרבה, יתכן שהדבר יביא להם תועלת חלילה.
שאלה: תפילה על ראשי הגלויות שבבל: האם ישנה תשובה רצינית ומעמיקה לשאלה מדוע יש להמשיך ולומר ב יקום פורקן כיום, על ראשי הגלות ותלמידי חכמים בבבל, הרי אין שם יהודים בכלל, זו תפילת שווא?
תשובה: כי זה הנוסח שנכתב אז.
שאלה: לפתוח פקק של בקבוק יין בשבת: האם מותר לאשכנזי לפתוח בקבוק יין (תירוש) בשבת?
תשובה: טוב להדר ולנקוב את הפקק באמצעות מזלג ואח"כ לפותחו. בשעת הדחק כגון שאוכלים בכלים חד פעמיים וא"א לנקוב את הפקק יש מקילים לפותחו כרגיל. אין בדינים אלו הבדל בין אשכנזים לספרדים אלא יש פוסקים מקילים ויש מחמירים.
שאלה: חברי שומעים שירים בספירת העומר: חברי שומעים שירים בקול (שמחים) בספירת העומר, מה עלי לעשות?
תשובה: אם אינך מתכוון להנות מהם, אינך צריך ללכת משם. אולם כדאי לשוחח איתם ולהסביר להם את העניין. בכל מקרה, מהיום בערב נגמר, לרוב הדעות, המנהג שלא לשמוע שירים.
שאלה: לקרוא הודעה מהפלאפון בשבת: אישתי נמצאת בחו"ל. בשעה שאצלה כבר יצאה שבת אצלנו השעה 12:00. כאשר היא שולחת הודעה לפלאפון שלי, ההודעה נפתחת אוטומטית בלי שאגע במכשיר. האם מותר לי לקרוא את מה שהיא כתבה כשאצלנו עדיין שבת? יש לציין שכדי לקרוא את ההודעה אינני נדרש לעשות דבר מלבד להסתכל.
תשובה: אומנם לה מותר להתקשר כשאצלה כבר חול, אך אצלך שבת ועליך לשמור על קדושת השבת. קבלת הודעות בשבת פוגעת בקדושת השבת. בקש נא מאשתך שתשלח הודעות כשגם אצלך כבר חול.
שאלה: תור לרופא שהתבטל עקב אי הסכמה על ענין הסדר הת : לכבוד הרב קבעתי תור לרופא לטיפול פרטי, שבקרתי אצלו באופן פרטי כבר מספר פעמים התור נקבע מראש לשעה פלונית. הגעתי ונדרשתי לשלם על הפגישה עוד בטרם אכנס לרופא. דא עקא מספר ימים קודם לכן נגבה ממני ת בכרטיס האשראי (ת גדול מאד של שכר לימוד) במקום בתשלומים, כפי בקשתי, הוא נגבה בת אחד. וכיון שכן, סרבתי לשלם לרופא את הת מזומן או באשראי כפי שנדרשתי אלא בצ יק דחוי. הוא סרב לקבל צ ק דחוי (45 ימים. הסכמתי גם לתת ת יותר גבוה עקב הדחיה-אך לשווא). הרופא טען כנגדי שזה לא ר שלא הודעתי מראש שאין באפשרותי לשלם. הנחת היסוד שלי היתה שלא תהיה הקפדה על צ ק דחוי- אני יודע שאבי מורי מאפשר ללקוחות לתת צ קים דחויים אפילו לטווח יותר רחוק. בכ"א הרופא לא הסכים לקבל אותי לטיפול! לפני שעזבתי את המקום הוא אמר לי שיתכן שבפעם הבאה יחייבו אותי לשלם גם בעבור התור הזה (שלא יצא אל הפועל). היה נראה לי קצת תמוה שאצטרך לשלם בעבור טיפול שלא ניתן עקב אי-התפשרות ביננו על הסדר הת שאלתי: עפ"י האמור בשאלה, מי צודק? האם עלי לפצות אותו? וא"כ בכמה?- עלות מליאה של הפגישה (שהתבטלה) הינה 400 ש"ח
תשובה: לדבריך היית אנוס ולא אתה ביטלת את התור. אך לרופא יש עמדה אחרת. מה התועלת בעמדתך כאשר הוא אינו מקבל אותה?
שאלה: בירורי אמונה: לכבוד הרב לפי תשובת הרב, נוצרים צריכים להשאר נוצרים, מוסלמים ישארו מוסלמים ויהודים ישארו יהודים? השאלה נשאלה בהמשך לשאלה "בירור אמונת אמת"
תשובה: גם הנוצרים וגם המוסלמים מודים שמקורם ביהדות. הם אינם חייבים להתייהד אלא לטהר את אמונתם מסיגים שדבקו בהם. לשם כך עלינו להיות ברמה גבוהה על מנת שיושפעו מאתנו לטובה.
שאלה: ברכת לבנה במוצאי יום כיפור לפי התימנים: עפ"י מה שראיתי עד היום בכל בתי הכנסת התימנים בהם התפללתי במוצאי יו"כ קודם מברכים על הלבנה ורק לאחר מכן מבדילים על הכוס אם בכלל, האם יש סיבה מיוחדת מדוע נוהגים כך? השאלה נשאלה בהמשך לשאלה "ברכת הלבנה או הבדלה"
תשובה: אולי כיון שחושבים שברכת הלבנה היא חלק מהתפילה ורק לאחר מכן עושין הבדלה, או שלא רוצים לעכב את הציבור שממילא הולך להבדיל בביתו ולא נזקק להבדלה בבית הכנסת.
שאלה: קשה לי עם לבישת גרביים: הרב. קשה לי מאוד עם העניין של הגרביים ולכן רציתי לשאול, האם יש עניין שאכסה את כף הרגל עם גרביים קצרות כך שבין הגרב לחצאית נשאר רווח קטן שלא מכוסה (בהנחה שבוודאי שעדיף לכסות לגמרי), כלומר- האם יש חשיבות לכסות את כף הרגל למרות שהחצאית היא יחסית ארוכה?
תשובה: אם החצאית שלך מכסה לפחות עד הברך, את לא חייבת ללכת עם גרביים. יש דעות שמחמירות, אבל לעניות דעתי לא צריך להחמיר, במיוחד בשפלה ששם יותר חם.
שאלה: ריבית בתשלומים לקבלן: ב"ה רכשתי בית, חתמתי על חוזה. הקבלן מתחייב לסיים את הבית תוך שנתיים, כאשר פריסת התשלומים הם כל שלשה חדשים ת זהה, אשר צמוד למדד תשומת הבניה. הת משולם לבנק, אשר ערב לסיום הבניה. רציתי להוסיף בחוזה שזה יהיה על פי היתר עיסקא, אבל המשווק אמר שא"א לשנות את החוזה. מי שמשלם את כל הסכום מראש, הרי שהוא כבר סיים את חובו ואין הוא צריך לשאת את מדד תשומת הבניה, בין אם זה ירד ובין אם המדד יעלה. שאלתי היא: האם אני חייב עכשיו לשלם בתשלומים? כדי להנצל מריבית או שאני רשאי לשלם הכל מראש? כמו כן, האם אפשר לעשות היתר עיסקא כשטר נפרד מהחוזה, לפני שאני משלם את כל הסכום. ובכלל האם ת בצורה כזאת של תשלומים צמודים למדד יש בזה בעיה של ריבית, ומה עושים כדי להנצל? יש לציין שבעת החתימה אמרתי לעצמי שהכל יהיה על פי היתר עיסקא, אבל כמובן שהמשווק לא יודע מה זה היתר עיסקא ולא שמע אותי אומר זאת. אודה לתשובתכם המהירה.
תשובה: עדיף לשלם את הכל מראש. אין בכך משום רבית.
שאלה: זכות קדימה בזימון: הרב על התשובות. נשארתי בספק האם תלמיד חכם קודם לבעל הבית, וא"כ האם הסדר הוא: ת"ח - בעה"ב - סבא - כהן - לוי - כל יהודי אחר (גם אם הינו רה"מ)? האם אין משמעות מיוחדת לנשיא אם הינו יכול לחן ממוות לחיים (כמלך), וא"כ - איזו? כמו כן, היות שתורה היא וללמוד אני צריך צריך - האם הרב מסתמך על מקורות מפורשים( וא"כ אילו?) או שמא זו סברא הרב? השאלה נשאלה בהמשך לשאלה "זכות קדימה בזימון"
תשובה: ביחס לשאלתך הראשונה, בעל הבית קודם לת"ח. ביחס לשאלתך השניה, בעניין סדרי קדימויות בזימון אין משמעות לסמכויותיו השונות של האדם. בשורות טובות.
שאלה: חזרה בתשובה על הורדת שירים: מה צריך לעשות מי שהוריד שירים למחשב באופן לא חוקי ורוצה לחזור בתשובה - למחוק את השירים מהמחשב או לקנות אותם בצורה חוקית?
תשובה: שתי האפשרויות נכונות. כלומר, עליך לבחור בין שתי אפשרויות: א. למחוק את השירים. למרות שמן הדין היה עליך לשלם על השימוש וההנאה מן השירים בזמן שהיו אצלך, ישנה תקנת השבין לפיה אתה פטור מלשלם ובלבד שתמחוק אותם או תקנה אותם. ב. לקנות אותם בצורה חוקית. כאשר אתה קונה בצורה חוקית עליך לשים לב האם בעל היצירה מגביל את השימוש ואוסר העתקה של הדיסק למחשב. בדרך כלל מתירים לשמור במקום אחד (למשל יעקב שוואקי), ואז תוכל לשמור את השירים הנמצאים במחשב שלך. אם לא כתוב על הדיסק משהו מיוחד אלא רק כל הזכויות שמורות וכדומה, מותר לך לעשות עותק לגיבוי, לכן גם במקרה זה תוכל לשמור על המחשב שלך. הרב ניר אביב
שאלה: יום טוב שני דגלויות ותפילין: עליתי לארץ (באופן לא רשמי) לפני 5 שנים. בשנה האחרונה גרתי באונ' בר אילן. נאלצתי לשוב למקסיקו בשביל עניינים משפחתיים וכרגע אני לא יכול לחזור לארץ. איני יודע אם אני נחשב ברגע זה כתושב ארץ ישראל או הגולה לעניין יום טוב שני. מכיוון שיום טוב שני יוצא ביום חול, אני צריך לדעת אם עלי להניח תפילין באותו יום. אשמח לקבל תשובה של פוסק. כמו כן, אם ניתן לקבל מספר טלפון של פוסק אשמח לדבר אתו ישירות.
תשובה: כמה זמן אתה מתכונן לשהות בחו"ל?
שאלה: האם אני חייב לשלם על הקיר: גרתי במשך כמה חודשים בדירת שותפים וכאשר נכנסתי לדירה, בחדר של אחד השותפים היה וילון שהפריד בין הסלון לחדר שלו. לאחר מספר חודשים הוא החליט לבנות קיר גבס עם דלת שיפריד בין החדר שלו לבין הסלון, וביקש ממני מהשותף השלישי להשתתף איתו בהוצאות (ממני הוא דרש פחות כסף כי עזבתי את הדירה לאחר חצי שנה). השותף השלישי שילם לו בלי לשאול יותר מדיי שאלות. השאלה היא: האם אני צריך לשלם לו על הקיר? הוא כמובן עשה זאת על דעת עצמו -בניית הקיר.
תשובה: ישנם מספר פרטים חשובים שלא נזכרו בשאלה, ולכן נענה באופן הבא: אם הוא בנה את הקיר בהסכמת הבעלים, ואם זה היה בזמן שחוזה השכירות שביניכם לבעלים היה בתוקף, כך שלא היה מזמן הבניה חידוש או הארכה של החוזה, ואם הוא נתן לכם רשות להשתמש בחדר הנפרד שיצר, כמו שותפים מלאים, אזי עליך לשאול את עצמך: האם נח לך לשלם את חלקך בהוצאה, כדי שיהיה לך דירה יותר נעימה במשך זמן השכירות או שמבחינתך אתה מוכן שיוריד את הקיר וזה לא שווה לך בתמורה לת אם יש ת מסוים ש'שווה' ונח לך לשלם אותו עבור השבחת הדירה למשך זמן השכירות, עליך לשלם אותו לשותף שבנה. אמנם כפי שמשתמע מהשאלה: הוא לא נתן לכם לדור בחדר שיצר אלא ניכס אותו לעצמו, במקרה כזה, נראה שאין לכם הנאה מספיקה כדי שיהיה לכם 'שווה' ונח לשלם לו עבור זה שהוא לא דר עמכם באותו חדר. מקור הדבר הוא הדין שמופיע בשו'ע חו'מ סימן שע"ה, שאדם שהנכנס לשדה חברו ללא רשות ושתל שם עצים, אם הבעלים מוכן שהוא יוציא את השתילים ואינו מעוניין בהם ובת שלהם, אין עליו חיוב. אמנם אם הוא מעוניין בשתילים, הוא חייב לשלם לשותל את הת הנמוך שבין ההוצאה שהשותל הוציא או את השבח שהקרקע השביחה ואם השדה מיועדת לשתלים כאלו, יש 'אומדנא' שהבעלים היה מוכן לשכור פועל שישתול עבורו ולכן הוא חייב לשלם לו כמו שנהוג לשלם לפועל עבור עבודה זו. במקרה שלך, אם אתה לא מעוניין בקיר, ועדיף לך לא לשלם ושלא יהיה קיר, אזי אין עליך חיוב. ואם אתה מעוניין בקיר ומוכן לשלם עבורו את חלקך שבהוצאה, אזי זה מה שמוטל עליך לשלם. הרב מרדכי גרוס
שאלה: סוג החלב הנאכל בשבועות: האם המנהג לאכול בשבועות מאכלי חלב הוא דווקא בחלב ממש? האם רק מהחי? האם חלב עיזים או בופלו גם בכלל זה או ניתן גם מהצומח ובלבד שיש עליו שם של חלב, כגון: חלב קוקוס? ו
תשובה: לטעם שהתורה נמשלה לחלב שנאמר: "דבש וחלב תחת לשונך", לכאורה אפשר גם בחלב צמחי. ולטעם השני, שאכלו חלב כדי להזכיר שלאחר שקיבלו את התורה היו צריכים סכין בדוק לשחיטה ויתר הטיפול בבשר ולכן אכלו מאכלי חלב, ואנו כיום מזכירים זאת וגם בחלב צמחי אפשר לתת לזה זכר. לסיכום: בודאי שניתן בכול סוגי החלב מבהמות הטהורות ואף בחלב צמחי. וכאשר אוכלים מיני חלב צימחי ראוי שיוסיפו בשר בארוחה לכבוד החג. חג שמח
שאלה: לשים עלוני שבת במיחזור: בבית המדרש בישבתנו הצבנו מיכלי גניזה ומיחזור סמוכים זה לזה, וכעת ישנה בינינו מחלוקת לאיזה מיכל יש להשליך את עלוני השבת? כמו כן, האם יש הבדל בין העלונים? (ישנם אלו שהם רק 10 דברי תורה וכד ) השאלה נשאלה בהמשך לשאלה "בירור דעת הרב בענייני גניזה ומיחזור"
תשובה: אפשר במיכל המחזור.
שאלה: מוצר חשמלי פגום: הקדמה קצרה: ברשותי אורגנית ביתית שנים רבות. מומלץ להשתמש עבורה בשנאי (טרונספומטור) 12V קבוע, ולא משתנה, משום שבמתשנה האורגנית לא במיטבה, אך בהחלט ניתנת לשימוש - מנסיוני האישי - ומחזיקה זמן סביר כמו בכל שימוש אחר. היום נכנסתי לחנות וביקשתי שנאי קבוע, המוכר השיב שאין לו, ויש לו רק את הפשוטים המשתנים. לאחר בדיקה בחנות נוספת סמוכה חזרתי אליו ורכשתי את המתשנה. בבואי לביתי ניגנתי להנאתי למשך כחצי שעה, כשלפתע המכשיר כבה, והתברר שהשנאי חדל לפעול. בבואי לחנות טען הלה, שמכיון שבמפורש חיפשתי את השנאי הקבוע, אות הוא שידעתי ששנאי משתנה אינו מתאים לי ולפיכך עלי לשאת בנזק. אני לעומת זאת טוען שאמנם העדפתי את הקבוע, אך מנסיוני ידעתי שגם המתשנה ראוי לשימוש, וכפי נסיוני בעבר המשתנים החזיקו מעמד זמן רב כמצופה, למעט שנאי זה. מה הדין?
תשובה: נראה שאתה צודק.
שאלה: יופיה של שרה אימנו: מסופר בבראשית רבה על שרה אימנו, כשהיתה בת 100 יופייה היה כשל בת 20. נכון שיש כיום נשים בנות 45 שנראות כמו בנות 25 אבל אין שום היגיון שבת 60 תיראה כמו בת 20 ובטח לא שבת 100 תראה כמו בת 20. האם את היופי הזה היא קיבלה במתנה מה בגלל המעשים הטובים שהיא עשתה או שהיא נולדה ככה בלי שום קשר למעשיה? זה נשמע משוגע שבת 100 תיראה כמו בת 20.
תשובה: ח אומרים במסכת מגילה (טו ע"א): "ארבע נשים יפיפיות היו בעולם" ובהן שרה אמנו. קודם לכן אומרת הגמרא (שם יד ע"א) שכינויה של שרה היה "יסכה", שהכול היו סוכין ביופיה. אכן יופיה של שרה אמנו היה דבר מיוחד. מובן שאין מדובר על יופי חיצוני בלבד, אלא על יופי פנימי של מידות טובות, אצילות נפש, יראת שמים, קדושה, טהרה ועדינות. כל אלו הקרינו כלפי חוץ ובאו לידי ביטוי גם ביופיה החיצוני שהוא זניח יחסית לגדלות הפנימית שהיתה בה. באשר לתמיהתך ביחס לגילאים - אם תעיין במדרש בראשית רבה (נח, ד), תגלה שנפלה טעות בציטוט שציטטת, וכך כתוב שם: "בת מאה כבת עשרים לחטא. ובת עשרים כבת שבע ליופי". והכוונה היא שילדה בת שבע אינה זקוקה לתמרוקים שונים כדי לקשט את עצמה. אף שרה היתה שלמה בגופה ובנפשה ולא נדרשה להתקשט בתמרוקי נשים (גור אריה שם).
שאלה: האם אפשר למחול על הלוואה: הלוואתי לחבר סכום כסף. החבר לא החזיר לי. האם אני יכול למחול לו על ההלוואה או יש עניין להזכיר לו?
תשובה: תזכיר לו, יכול להיות שהוא שכח וזה לא בזדון. תזכה אותו במצווה של ת חוב.
שאלה: תיקון ליל שבועות: א- האם כשלומדים את התיקון צריך להוציא את המילים בפה כמו בתפילה או שמספיק להרהר ולעיין בזה? ב- מהו התוקף ההלכתי של התיקון?
תשובה: א. ראוי לומר בפה כל מילה כמו בלימוד תורה. ב. יש מצוה ללמוד תורה כל יום על אחת כמה וכמה ביום מתן תורה. מקור המנהג ללמוד בלילה הוא מהזוהר המספר כי החכמים הראשונים נזהרו ללמוד כל הלילה בחג השבועות. כיון שיש מצוה לשמוע בקול חכמים מצוה לשמוע גם לחכמי הזוהר שהיו תנאים גדולים וחשובים, ודבריהם נתקבלו ע"י החכמים הידועים כפוסקים כמו מרן ר' יוסף קארו שנהג בעצמו לימוד זה וכן החיד"א ועוד.
שאלה: לקנות רק "ביצי חופש": לכבוד הרב הביצים הרגילות שמשווקות בחנויות מתקבלות מתרנגולות שמוחזקות בלולים שבהם כל 3-4 תרנגולות נמצאות בלול קטן מאוד וצר שבו אין להן אפילו אפשרות לפרוס את כנפיהן, ובוודאי לא להסתובב בצורה נורמלית. התרנגולות עומדות על חוטי תיל אלכסוניים, הגורמים להם פעמים רבות לפציעות וייסורים. ובקיצור - צערי בעלי חיים למהדרין! "ביצי חופש" וביצים אורגניות מתקבלות מתרנגולות שגדלות חופשי, בצורה נורמלית וללא ייסורים. והשאלה שלי היא, האם ולמה מותר לקנות ביצים רגילות, הרי בכך שאנחנו קונים אותם אנחנו שותפים ומעודדים ומפרנסים אנשים שבגלל כסף גורמים צער בעלי חיים? אמנם ביצי החופש והביצים האורגניות יותר יקרות (למרות שניתן למצוא אותן גם במחיר לא מאוד יקר, ולעתים רק מעט יותר יקר מביצים רגילות, מה עוד שהביצים האורגניות הרבה יותר בריאות- ללא אנטיביוטיקה והורמונים שיש בביצים הרגילות), אבל האם זה לא מספיק חשוב בשביל להוציא עוד כמה שקלים? הרי התורה חסה על בעלי החיים, אז למה לא נחוס אנו עליהם?
תשובה: במה שנוגע לבריאות האדם אין איסור צער בעלי חיים ולכן מותר לאכול בשר. אמנם בוודאי שיש להיזהר עד כמה שאפשר למעט בצער זה. ואם תהיה דרך לספק את כל הביצים בלי לצער כפי שתיארת בוודאי שמצוה לעשות בדרך זו.
שאלה: מי משלם כשחסר חתימת ערב על חוזה: שאלתי נוגעת לסוגיה בדיני הערבות שאותו אני לומד במשפטים, ורציתי לדעת מה דעת ההלכה במקרה הבא: היה חוזה בין ראובן שהשכיר דירה לשמעון ושמעון היה נדרש להביא 4 ערבים. ביצעו את החוזה ולאחר זמן מסוים לאחר שלא היה ניתן לפרוע את הסכום משמעון שהיה ללא נכסים כלל. ראובן פנה לערבים ואז התגלה שאחד הערבים מתוך 4 הערבים לא חתם על החוזה. השאלה היא : האם שאר הערבים שנותרו צריכים לשלם את חלקם היחסי בעסקה או שמא עצם העובדה שערב אחד פטור (בגלל שראובן שהתרשל בתפקידו בהחתמת כלל הערבים ) אז יהיו גם כל שאר הערבים פטורים כי יטענו שאם היו יודעים שהם יהיו רק 3 ולא 4 אז הם לא היו חותמים? בנוסף, אם הדבר לא מוכרע בהלכה אז בין מי למי נמצאת המחלוקת?
תשובה: נראה שכל אחד מהשלושה צריך לתת את חלקו היחסי מתוך ארבעה (רבע).
שאלה: כיצד לעשות חתונה לפני שקיעה: הרב 1. בימי הקיץ הרבה אנשים רוצים חופה לפני שקיעה. מה מספיק לעשות לעשות מעיקר הדין לפני השקיעה, קידושין בטבעת או ברכות של נישואין או הכתובה עם קנין (אם עושים לפני החופה קנין זה מספיק)? 2. כמו כן, אם כותבים כתובה עם קנין לפני כן ועושים את הקידושין לאחר שקיעה זה נחשב שטר מוקדם או כיון שכבר נעשה קנין לא נחשב שטר מוקדם ופסול כיון שמהקניין חל שיעבוד ורק אם נכתוב את הכתובה ואת הקניין נעשה לאחר שקיעה זה יהיה שטר מוקדם? אשמח עם הרב יסביר מה צריך מעיקר הדין ומה ראוי להחמיר כיוון שקורה הרבה פעמים שזמן מאוד קצר.
תשובה: אין חובה לערוך חופה לפני השקיעה. אם בכל זאת עושים כן, לכתחילה ראוי שהכל ייעשה לפני השקיעה, כולל כניסה לחדר היחוד. בשעת הדחק, לפחות ענידת הטבעת צריכה להערך לפני השקיעה. רק בשעת דחק גדולה ביותר יש לעשות את הקניין וחתימת הכתובה לפני השקיעה.
שאלה: לתקן גזל של עגלות סופר: אם בעבר לקחתי עגלות סופר, איך אני עושה על זה תשובה? אני לא יודע מאיזה סופר זה היה. השאלה נשאלה בהמשך לשאלה "השבת אבידה של עגלות סופר"
תשובה: זה גזל רבים וזו בעיה כי אתה לא יודע למי להחזיר, ואי אפשר לתקן את זה. תחזיר לאחד הסופרים אבל זו לא תשובה שלימה. אם זו רשת אחת של סופרים, אז תחזיר לאחד ואין בעיה.
שאלה: אלפא ביתא או קריאת הפרשה: אצלנו בבית הכנסת, אחרי מנחה של שבת, קוראים אלפא-ביתא (למעשה מיעוט מהאנשים קורא, והרוב יוצאים החוצה). האם יש חיוב בקריאה זו? האם אוכל במקום להשתתף בקריאה, להישאר בבית הכנסת ולקרוא שניים מקרא ואחד תרגום של השבוע הבא (שאחרת, אני בד"כ נדחק עם זה לרגע האחרון, וקורא את זה בדוחק ובחוסר כוונה)?
תשובה: א. אין חיוב בקריאה זו אך יש זכות לשמור על מנהגי ישראל. ב. אם לא הספקת להשלים שניים מקרא ואחד תרגום, שזה חיוב, זה עדיף על קריאת תהלים. אבל תשתדל לא להבליט בתוך הציבור שקורא אלפא ביתא את קריאתך השונה.
שאלה: בית כנסת בשבת: אנחנו משפחה דתית לאומית, יש לי אח בן 12 שלא מוכן בשום פנים ואופן ללכת לבית כנסת בשבת. (בשאר השבוע התפילה היא בביה ס) הדבר מעציב נורא את ההורים שלי שמתווכחים איתו כל שבת מחדש וממש חסרי אונים מולו. מה הם צריכים לעשות?
תשובה: לך, קשה לי להשיב כיוון שאני לא מכיר את אחיך. אבל אם אחרי הרבה ויכוחים הוא ממשיך לא ללכת - כנראה שצריך לשנות דרך פעולה. ראשית, צריך לשוחח איתו על זה לא לפני התפילה אלא בזמן שהוא לא ירגיש מאויים מהשיחה. השיחה לא צריכה להיות מתוך מטרה לשכנע אותו ללכת אלא לגרום לו להבין מה המשמעות של אי הליכתו. צריך להסביר לו שאת הצער והכאב שהוא גורם למשפחה, ובעיקר להורים שכל כך מתאמצים בשבילו והוא נוהג בהם בכפיות טובה. להסביר על מעלת התפילה וכן על השפעת ההתנהגות הזו על בניין האישיות שלו וכד'. להסביר שבסופו של דבר מי שלא הולך לתפילות שבת מוציא את עצמו מהחברה וכד'. והכל מתוך מטרה שהוא יבין מה הוא עושה, לא מתוך מטרה לשכנע אותו ללכת. אם הוא ירגיש שמנסים לכפות עליו, הוא לא ילך. כמובן שצריך להוסיף להליכה לתפילה חיזוקים חיוביים. לדוגמה: אם הוא יתחיל ללכת לתפילה הוא יקבל דברים שהוא רוצה (לא דווקא כסף, אבל יקנו לו דברים שהוא רוצה או באופן אחר). ואחרי המעשים ימשכו הלבבות. אפשר גם לעשות איתו עסקים, על כל תפילה יקבל משהו. לדעתי, אפשר גם לומר לו שמי שאין לו חובות אין לו זכויות. לדוגמה: מי שלא הולך לתפילה בשבת גם לא נוגע במחשב הביתי ביום ראשון וכן הלאה. אבל זה לא העיקר. העיקר הוא הגישה החיובית שמשדרת לו: אנחנו מאמינים בך ומעריכים אותך ולכן גם מצפים ממך. חשוב גם לקשור מאותו מבחינה חברתית לחברים שהולכים לתפילה בשבת, והוא ילך כי זה מקובל בחברה שבה הוא נמצא. ועוד חשוב הוא להתמיד בזה. ההתמדה יכולה בסופו של דבר להביא לשינוי. בהצלחה.
שאלה: פאות וזקן בניגוד לדעת אימי: אני תלמיד ישיבה וכתוצאה מההתחזקות שלי בישיבה החלטתי שמן הראוי שתלמיד ישיבה יהיה עם פאות ולפחות קצת שערות בזקן. אימי מתווכחת איתי על זה ואינה רוצה שאגדל. אני חושב שזה חשוב לי לגדל מכל מיני סיבות אישיות שהבנתי על החיים שלי בגילי הצעיר ולכן אני תקיף בהחלטה שלי מה עלי לעשות, להקשיב לאמא בענין זה או להיות בשלי (אני הסברתי מספר פעמים לאמא את הטעם שאני בגינו החלטתי לגדל ולא כ"כ הצליח)?
תשובה: יש עניין שתגדל זקן. גילוח הוא בעייתי וצריך מכונות מסויימות, וגם גידול זקן חוסך את זמן הגילוח. לגבי פיאות, אם לא תגדל פיאות, אין בכך איסור. תגיד לה שזקן אתה מגדל ופיאות לא, פשרה בשביל לרצות אותה.
שאלה: אשתי צריכה להגיד למעסיק שהיא בהריון?: בעה"י לכבוד הרב יעקב אריאל שליט"א ב"ה אשתי בתחילת הריון והיא מחפשת עבודה קבועה. לפי החוק אסור למעסיק לשאול אשה אם היא בהריון ומשום כך לא לקבלה לעבודה. לי נראה שיש כאן מקח טעות הרי אם הוא ידע שהיא בהריון הוא לא יקבל אותה. כדאי לציין שאני סטדנט שלא עובד ואין לנו כרגע פרנסה בכלל ועבודתה של אשתי חשובה לכלכלת הבית. האם היא צריך להגיד בראיונות עבודה שהיא בהריון?
תשובה: ההגינות מחייבת להודיע.
שאלה: יום הזיכרון על אבי ביום ירושלים: השתדלתי כל השנים לא להשתתף באירועים של יום ירושלים בייארציט על אבי, החל בו ביום. כיוון שאני פעילה בנשות אמונה בעיר בזל ואנו המארגנות את הערב, ערב התרמה עם נאומים וסרט של קולנוע, התלבטתי מה לעשות, האם להשתתף או לא? האירוע מתחיל בשעה 19:00 (20:00 בארץ) ביום ראשון, לקראת סוף היירציט. אבי נפטר וקבור בארץ. אני יודעת ששאלתי אינה בנושא הלכתי ובכל זאת אודה לכם על תשובתכם לפני המועד.
תשובה: אין איסור להשתתף בארועי יום ירושלים ביארצייט. המנהג הוא להמנע מלהשתתף בחתונה וכדו'. די שתמנעי מריקוד, כל היתר מותר.
שאלה: דבר שבקדושה לבעל מעי רגיז: לרב, אני סובל מתופעה שנקראת מעי רגיז, בעיות בקיבה, ואני בעיקר מהבוקר עד שעת הצהריים נצרך לנקביי כל כמה זמן. לכן אני לא הולך להתפלל שחרית והמון פעמים לא מניח תפלין ולא יודע מה לעשות. אני נצרך לנקביי כל כחצי שעה לפעמים פחות ופשוט אובד עצות. בנוסף, אני כהן ואומרים לי לעלות לספר או לברכת כוהנים ואני לא מרגיש נקי ומתחמק כל פעם או שלא הולך, מה הדין לגביי?
תשובה: בימים שאתה מסוגל תניח תפילין בין אחרי ישתבח ותשאר עד לאחר ברכת כהנים, או קריאה בתורה. בכול מקרה הנך צריך להניח תפילין מידי יום ולומר 4 פרשיות וידבר וכו'  קריאת שמע. רפואה שלימה
שאלה: נחלות מנשה ואפרים: למה שבט מנשה ואפרים קיבלו נחלה ולא יוסף?
תשובה: לשואל לשאלה זו נדרשו המפרשים ותשובות שונות נתנו לה: חזקוני בספר בראשית (מח, ה) כתב: מה שהבטיח יעקב ליוסף להיותו זוכה לשני שבטים מה שלא עשה כן לשבט אחר היינו טעמא כמו ששנו רבותינו בפרק יש נוחלין לפי שכלכל אותו ברעב. ועוד יש לומר: לפי שהיה פטר רחם לרחל שהיתה ראשית ועיקר מחשבתו, מה שאין כן בדן וגד. דבר אחר: לכבודה של רחל נתכוין להיותה יתירה שבט אחד על כל אחת מן הפלגשים. באופן אחר מבאר בעל "תולדות יצחק" (בראשית מח, ה), וכך כתב: ראוי אתה לקבל זאת המתנה יותר משאר בנים, לפי שאני בבואי מפדן מתה עלי רחל ולא יכולתי לעשות לה כבוד בדרך, וגם לא קברתיה בחברון, ולזה ראוי לעשות כבוד לך במקומה. ולבסוף, ראיתי פעם בשם הרב רצון ערוסי שליט"א, שיוסף זכה לחלק מיוחד עם החשבתו כשני שבטים לענין הנחלה, על כך שהשכיל לשמור על עצמו ועל בניו חרף המצאותם בסביבה העויינת אצל בני הנכר. נאמנה,
שאלה: תפילה בציבור מול תפילה ביחיד: במקום שאני גר התפילה במניין בשבילי היא מהירה, אני לא כל-כך מספיק להתפלל איתם למשל: כשהם מתחילים קדיש לאחר שמו"ע של ערבית אני רק מתחיל שמו"ע. האם יש לי חיוב בכל זאת ללכת לתפילה במניין או שעדיף לי להתפלל ביחיד, כי אני מרגיש שבכל מקרה גם כשאני במניין אני מתפלל ביחיד כי אני לא מספיק איתם?
תשובה: אין תחליף לתפילה במניין!! ותפילה במניין פירושה שמתפללים עמידה ביחד. לכן, אתה צריך להתחיל תפילת עמידה קודם כאשר הציבור מתחיל ברכות קריאת שמע וכך הנך מתפלל במניין (תקדים את קריאת שמע וברכותיה לפני הציבור) וה' יצליח דרכך.
שאלה: אמונה בצדיקים והתעשרות ממעשרות: בעיני הצדיקים הם המקשרים ביננו לבין הקב"ה וכולי אמונה שהבטחה של צדיק עושה פעולה למעלה, אך מה קורה שזה מדובר בי עצמי, מעולם לא זכיתי שהבטחה של צדיק התממשה במלואה ועל פי רוב גם בכלל לא ועדיין אני מחכה והייתי אצל גדולי הצדיקים ואין עדין שום תזוזה. 1. האם היתה מציע לקחת את דברם בערבון מאוד מוגבל, דבר שסותר את ההלכה? 2. כל חיי הפרשתי מעשרות, מעולם גם לא התקיימו הבטחת הקב"ה אבל אני מודע שזה בגללי, אבל מה הפיתרון לכל הבעיות הללו?
תשובה: 1. אינך יודע מיהו צדיק אמיתי, ואולי יש סיבות שמעכבות את הברכה. הרי גם התפילות לא מתקבלות במלואן וזה לא מוריד מערכן. 2. בקשר למעשרות, כדאי להתייעץ עם רב על מידת החיוב להפריש מעשרות. ולי ידוע על הרבה ששמרו על נתינת מעשר ונתברכו.
שאלה: כלאיים בצמחי נוי: ידוע לי שיש את נושא הכלאיים. רק לא ידוע לי אם מדובר בנושא של כל זני צמחים (גם לנוי) או שזה תקף רק לדברים שאנו משתמשים למאכל ותיבול?
תשובה: וברכת ד' כלאים הם במיני מאכל. לגבי נוי נחלקו האחרונים ולרובם אין איסור בצמחי נוי (שאינם נאכלים), אבל יש מחמירים כאשר יש צמח נוי ולידו צמח מאכל (הראשל"צ הגר"מ אליהו זצ"ל). בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: משה רבינו תיקן את ברכת הזן: 1) מסורת בידינו שברכת הזן תוקנה ע"י משה רבינו. אך זו אנו אומרים "כאמור: פותח את ידיך ומשביע לכל חי רצון", זהו ציטוט מספר תהילים. והרי דוד עדיין לא חיבר ספר תהילים בתקופת משה רבינו. הכיצד? 2) כמו כן, בגמרא במסכת ברכות אנו רואים מחלוקת בין תנאים מה מברכים על דברים מסויימים, וחכמים מכנים את ברכת המזון "שלוש ברכות". אך בברהמ"ז שלפנינו קיימות ארבע ברכות. האם זה היה בתקופה לפני שתקנו ברכת הטוב והמטיב על הרוגי בית"ר שניתנו לקבורה?
תשובה: 1) יש פסוקים שנאמרו בע"פ בדורות קודמים אבל עוד לא הגיע שעתם להיחקק בספר, והם נחקקו רק בדורות מאוחרים יותר. דוד המלך קיבל ברוח הקודש שהפסוקים הללו יחקקו בספר. כמו כן, על הפסוק "שמע ישראל", הרמב"ן כותב שהוא נאמר כבר ע"י בני יעקב, אבל רק אצל משה הגיע זמנו להיחקק. 2) לפני.
שאלה: אירוח בחדר שינה: לכבוד הרב האם יש בעיה לתת את הדירה כולל החדר שינה של הזוג לאורחים? אם אסור אז מהו המקור לכך?
תשובה: מותר לתת את חדר השינה (דרכי טהרה עמ' מז מובא שאורח יישן על מטת הבעל ולא האשה, וכאשר האורח לא יודע היכן ישנים אין לזה משמעות). ראוי שישנו ינים אחרים.